बॉलीवुड डायरेक्टर का कश्मीर को लेकर तंज, Tweet में लिखा- Kashmir में इतनी हैप्पीनेस हो गई है कि छुपाना...  
कश्मीर पर बॉलीवुड डायरेक्टर का तंज
डायरेक्टर का ट्वीट हुआ वायरल
'आर्टिकल 15' के हैं डायरेक्टर
जम्मू और कश्मीर (Jammu and Kashmir) से अनुच्छेद 370 (Article 370) हटाने के बाद बने हालात को लेकर 'आर्टिकल 15 (Article 15)' के डायरेक्टर ने ट्वीट किया है. अनुभव सिन्हा ने कश्मीर (Kashmir) के मौजूदा हालात को लेकर तंज कसा है, और बॉलीवुड डायरेक्टर का ये ट्वीट सोशल मीडिया पर खूब वायरल भी हो रहा है. वैसे भी बॉलीवुड डायरेक्टर अनुभव सिन्हा (Anubhav Sinha) सोशल मीडिया पर बहुत ही बेबाकी के साथ अपनी राय रखने के लिए पहचाने जाते हैं. अनुभव सिन्हा (Anubhav Sinha) सामाजिक विषयों को अपनी फिल्मों में बखूबी उठाते भी हैं.

कभी कभी मुझे doubt होता है कि शायद कश्मीर में इतनी happiness हो गयी है कि छुपाना पड़ रहा है वरना पूरी country बोलेगी हमें भी वैसा ही कर दो।

बॉलीवुड डायरेक्टर अनुभव सिन्हा (Anubhav Sinha) ने कश्मीर को लेकर ट्वीट किया है और लिखा हैः 'कभी कभी मुझे डाउट होता है कि शायद कश्मीर में इतनी हैप्पीनेस हो गई है कि छुपाना पड़ रहा है वरना पूरी कंट्री बोलेगी हमें भी वैसा ही कर दो.' इस तरह अनुभव सिन्हा ने कश्मीर (Kashmir) के हालात पर तंज कसा है. 
बॉलीवुड डायरेक्टर अनुभव सिन्हा (Anubhav Sinha) इन दिनों अपनी अगली फिल्म की शूटिंग में व्यस्त हैं, जिसमें तापसी पन्नू (Taapsee Pannu) लीड रोल में नजर आएंगी. हालांकि अभी फिल्म का नाम तय नहीं हुआ है. अनुभव सिन्हा ने अपने करियर की शुरुआत 'तुम बिन (2001)' से की थी. अनुभव सिन्हा ने शाहरुख खान की 'रा.वन' भी डायरेक्ट की थी और ऋषि कपूर के साथ उनकी 'मुल्क' आई थी, जिसे खूब पसंद किया गया था. आयुष्मान खुराना के साथ आई उनकी फिल्म 'आर्टिकल 15' ने खूब सुर्खियां बटोरी थीं.